Ek wil God ken: Leef met God – deur Nancy Gorrel | WoordVerspreiding
Ek wil God ken: Leef met God – deur Nancy Gorrel
Hierdie boekie is van die beste verkopers oor die wêreld. Alreeds in 14 tale vertaal!
WOORDVERSPREIDING SPANDEER 'n MIDDAG MET KINDERS
Kinders het verledeVrydag, 7 November, rustig gesit en luister na boeiende stories uit die Bybel. Nelie Coetzee, van WoordVerspreiding, 'n Christelike boekverspreider, het tyd gemaak om vir die kleintjies te sit en lees en hulle te vertel van die Woord van God.
"Ek Wil God Ken" is 'n Christelike reeks Afrikaanse kinderboeke daarop gemik om moelike begrippe uit die Bybel om te skakel sodat kinders dit maklik kan verstaan. Nelie Coetzee is die Afrikaanse vertaler van hierdie reeks.
Hierdie reeks sluit die volgende boeke in:
• Begin Met God – 'n boek wat handel oor die konsep van God, Die Bybel en die Drie-eeheid.
• Ontmoeting met God – hierdie boek handel oor die Skepping, oor Christus Jesus en die redding van die mensdom, en
• Leef met God – is 'n boek wat gaan oor aanbidding, die hemel, gehoorsaamheid en gebed.
Nelie het vir kinders van die Abraham Kriel Kinderhuis gelees, asook vir ander kinders in the kontrei wat die voorlesing bygewoon het. Elke kind het na die lesing 'n geskenkpakkie ontvang.
WoordVerspreiding het die boekereeks ook goedgunstiglik aan die kinderhuis geskenk. Verdere skenkings is gemaak aan elke kind wat die boekvoorlesing bygewoon het. Hulle het verskeie boeke ontvang uit die reeks "Helde van die Bybel" asook boeke uit "Bybel Vrae en Antwoorde vir Kinders".
Vir meer inligting oor hierdie reeks asook ander Chrislike boeke, besoek gerus: www.woordverspreiding.org.za
SKU: ISBN 978-0-958-46224-0 Categories: Afrikaanse Boeke, Alle Boeke, Kinderboeke, Redakteurs Keuse
Elke onderwerp word eenvoudig, maar in diepte bespreek sodat kinders dit maklik sal verstaan.
Hierdie is nie sommer jou normale Dawid en Goliat kinderboekie nie! Ideaal vir Sondagskool.
Handel oor die: Aanbidding, Die Hemel, Gehoorsaamheid
Resensie deur Soniah van der Walt
Ek Wil God Ken: 'n Gids Vir Kinders
Die reeks van 3 Kinderboekies 'EK WIL GOD KEN is 'n inspirerende reeks kinderboeke om ouers te help om moeilike waarhede en begrippe in die Bybel verstaanbaar en korrek aan klein kinders oor te dra.
Die boeke verduidelik onder andere liefde, vrede en hegte verhoudings met jou medemens en jou Skepper. Dit word oorgedra met 'n gemaklike vertelstyl wat kinders se ondekkingsreis prikkel om meer te wil leer van wat God vir ons wil sê. Dit spreek ook in volwassenes se lewe in omdat die onderwerpe diepsinnig, maar tog eenvoudig behandel word. Jesus het mos gesê dat niks omtrent die Evangelie ingewikkeld is nie, selfs die kinders kan dit verstaan.
Dit was wêreldwyd die beste verkopers van alle kinderboeke van Christian Focus Publishers en is alreeds in 14 tale vertaal.
Die reeks bestaan uit 3 boekies:
Begin met God wat die wese van God, die Bybel, en die Drie-Eenheid
Ontmoeting met God behandel Die skepping, Jesus en redding.
Leef met God behandel aanbidding, die hemel, gehoorsaamheid en
Hierdie reeks boekies is 'n uitstekende manier om saam met jou kleingoed God en Sy waarhede intien te leer ken uit die Woord van God en hulle daardeur te onderrig in die wonderlike aspekte van die Almagtige, gehoorsaamheid aan Hom en die krag van gebed.
Dit wek 'n uitbundige liefde vir Jesus.
In Suid-Afrika het ons baie goeie reaksies en lofprysinge ontvang oor die Afrikaanse vertaling. Moeders het gesê dat die boeke
"Baie van die probleme waarmee ek worstel, duidelik opklaar";
"Hierdie is nie sommer die gewone Dawid en Goliat-boekies nie. In kindertaal het dit my weer teruggebring by die basiese waarhede";
"Ek kan hierdie kinderboekies van harte aanbeveel! Dit is vir my so 'n plesier om na die mooi, vriendelike illustrasies en prentjies te kyk.
Die belangrikste rede waaroor ek so opgewonde oor die boekies is, is omdat die onderliggende vertrekspunte waaruit dit geskryf en vertaal is, duidelik Godgesentreerd en nie mensgesentreerd is nie. Die Bybelse waarheid van God Drie-Enig se soewereinteit skyn deur elke bladsy.
Die Evangelie-boodskap van Jesus Christus se redding is so eenvoudig verduidelik en tog sit daar baie geestelike diepte in.
Baie geluk aan die vertalers en Woordverspreiding vir 'n puik stukkie werk." –
Ek is seker die boeke gaan jou geestelike lewe net so geweldig stimuleer soos myne en my kinders s'n!